
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

222. Καθορισμός του ανώτατου ορίου του εφάπαξ βοηθήματος που 

χορηγείται από το Ταμείο Επικουρικής Ασφάλισης Προσωπι¬ 
κού του Ταμείου Νομικών στους ασφαλισμένους του. ... 1 

223. Αντικατάσταση του άρθρου 17 του Κανονισμού του Ταμείου 
Ασφαλίσεως Ιδιοκτητών, Συντακτών και Υπαλλήλων Τύ¬ 


που.;. 2 

224. Ίδρυση Εργαστηρίου Ευρωπαϊκών Σπουδών στο Τμήμα Νο¬ 

μικής του Δημοκριτείου Πανεπιστημίου Θράκης και καθορι¬ 
σμός του εσωτερικού κανονισμού του. 3 

225. Καθορισμός κατευθύνσεων του ενιαίου πτυχίου που χορηγεί 

το Τμήμα Μουσικών Σπουδών της Σχολής Καλών Τεχνών 
του Πανεπιστημίου Θεσσαλονίκης. 4 

ΑΠΟΦΑΣΕΙΣ 

Έγκριση ίδρυσης και λειτουργίας στην Ελλάδα καταστήματος της 
Τράπεζας Κύπρου Εΐά (θέμα 7). 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 133/30.3.1990 αρμοδιότητας 
Υπουργ. Οικονομικών (ΦΕΚ 54/Α'/10.4.1990). 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 222 (1) 


Καθορισμός του ανωτάτου ορίου του εφάπαξ βοηθήματος που χορηγεί¬ 
ται από το Ταμείο Επικουρικής Ασφάλισης Προσωπικού του Τα¬ 
μείου Νομικών στους ασφαλισμένους του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 45 του Ν. 1140/1981 
(ΦΕΚ 67/Α781). 

2. Τις διατάξεις του Π.Δ/τος 105/3.3.88 (ΦΕΚ 46/Α'/88). 

3. Τις διατάξεις των άρθρων 23 παρ. 1 στοιχ. στ', 24 παρ. 1 και 2 
στοιχ. γ\ 26 παρ. 1 και 27 παρ. 1 στοιχ. στ’ του Ν. 1558/85 (ΦΕΚ 
137/Β/87). 

4. Τη γνώμη του Δ.Σ. του Ταμείου Επικουρικής Ασφάλισης Προσω¬ 
πικού του Ταμείου Νομικών που λήφθηκε κατά την 346/24.1.90 συνε¬ 
δρίασή του. 

5. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε κατά την 2/7.3.90 συνεδρίασή του της ΚΣΤ’ περιόδου. 

6. Την 254/1990 γνωμοδότηση του Συμβουλίου της Επικράτειας, 
μετά από πρόταση της Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 


Άρθρο 1 

Το ανώτατο όριο του εφάπαξ βοηθήματος που καταβάλλεται από το 
Ταμείο Επικουρικής Ασφάλισης Προσωπικού του Ταμείου Νομικών 
στους ασφαλισμένους του δεν μπορεί να υπερβεί το ποσό των δύο εκα¬ 
τομμυρίων εκατόν τριάντα χιλιάδων (2,130.000) δρχ. 

Άρθρο 2 

Η ισχύς του διατάγματος αυτού αρχίζει έξι (6) μήνες πριν από την 
ημερομηνία δημοσίευσής του στην Εφημερίδα της Κυβερνήσεως. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος, διατάγματος. 

Αθήνα, 16 Ιουνίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
- ψ - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 223 (2) 

Αντικατάσταση του άρθρου 17 του Κανονισμού του Ταμείου Ασφαλί¬ 
σεως Ιδιοκτητών, Συντακτών και Υπαλλήλων Τύπου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 1 του Ν. 168/75 «περί τροποποιήσεως και 
συμπληρώσεως της περί Ταμείου Ασφαλίσεως Ιδιοκτητών Συντακτών 
και Υπαλλήλων Τύπου (ΤΑΙΣΥΤ) και του Ταμείου Συντάξεων Προσω¬ 
πικού Εφημερίδων Αθηνών και Θεσσαλονίκης (Τ.Σ.Π.Ε.Α.Θ.) νομοθε¬ 
σίας» (Β’ 199). 

2. Τις διατάξεις των άρθρων 23, 24, 26 και 27 και Ν. 1558/85 (Α’ 
137) «Κυβέρνηση και Κυβερνητικά Όργανα». 

3. Τις διατάξεις του άρθρου 7 του Ν. 1275/1982 (Α’ 100) «αύξηση 
των συντάξεων ΤΕΒΕ, ΤΑΕ, ΤΣΑ και Ταμείου Ασφαλίσεως Επιχειρη¬ 
ματιών Κινηματογράφου». 

4. Τη γνώμη του Δ.Σ. του Ταμείου Ασφαλίσεως Ιδιοκτητών Συντα¬ 
κτών και Υπαλλήλων Τύπου, που λήφθηκε κατά την 54/21.11.89 συ¬ 
νεδρίασή του. 

5. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε κατά την 4η/21.3.1990 συνεδρίασή του της ΚΣΤ’ περιόδου. 

6. Την 247/1990 γνωμοδότηση του Συμβουλίου της Επικράτειας, 
μετά από πρόταση της Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

Το άρθρο 17 του Κανονισμού του Ταμείου Ασφαλίσεως Ιδιοκτητών 
Συντακτών και Υπαλλήλων Τύπου, όπως αυτό ισχύει μετά την τελευ¬ 
ταία τροποποίησή του με το άρθρο μόνο του Π.Δ/τος 236/10.6.86 (Α' 
110) αντικαθίσταται ως εξής: 

«Το εφάπαξ βοήθημα αποτελεί το γινόμενο του αριθμού των ετών 

ασφάλισης επί το 60% του μέσου όρου των αποδοχών επί των οποίων 
έγιναν κρατήσεις υπέρ του ΙΟ.άδου Πρόνοιας κατά την τελευταία πεντα¬ 
ετία. Το βοήθημα αυτό, σε καμιά περίπτωση δεν μπορεί να υπερβεί το 
ποσό του ενός εκατομμυρίου διακοσίων πενήντα χιλιάδων (1.250.000) 

δρχ· 

Άρθρο 2 

Η ισχύς του διατάγματος αυτού αρχίζει από 1.1.1990. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 16 Ιουνίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 
-»-■ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 224 (3) 

Ίδρυση Εργαστηρίου Ευρωπαϊκών Σπουδών στο Τμήμα Νομικής του 

Δημοκριτείου Πανεπιστημίου Θράκης και καθορισμός του εσωτερι¬ 
κού κανονισμού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: · 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 «για τη 
δομή και λειτουργία των Ανωτάτων Εκπαιδευτικών Ιδρυμάτων» (Α' 
87), όπως η τελευταία τούτη διάταξη τροποποιήθηκε με το άρθρο 48 
παρ. 2 του Ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α’ 173), και 

β) Της απόφασης Η/2871/1990 «ανάθεση αρμοδιοτήτων στους 
Υφυπουργούς Εθνικής Παιδείας και Θρησκευμάτων Βασίλειο Μπεκίρη 
και Καλλιόπη (Κέλλυ) Μπουρδάρα» (Β' 296). 

2. Τη γνώμη της Γενικής Συνέλευσης του Τμήματος Νομικής του 
Δημοκριτείου Πανεπιστημίου Θράκης (συνεδρίαση 64/8.3.89). 

3. Τη 207/1990 γνωμοδότηση του Συμβουλίου της Επικράτειας, 
με πρόταση της Υφυπουργού Εθνικής Παιδείας και Θρησκευμάτων, 
αποφασίζουμε: 

Άρθρο 1 

Ίδρυση. 

Ιδρύεται στο Τμήμα Νομικής του Δημοκριτείου Πανεπιστημίου Θρά¬ 
κης Εργαστήριο «Ευρωπαϊκών Σπουδών». Το Εργαστήριο έχει ως 
σκοπό την προαγωγή της βασικής θεωρητικής και εφαρμοσμένης έρευ¬ 
νας σε θέματα συναφή με τους Ευρωπαϊκούς θεσμούς και κυρίως με τις 
Ευρωπαϊκές Κοινότητες και το Συμβούλιο της Ευρώπης. 

Άρθρο 2 

Εσωτερικός Κανονισμός. 

Ο εσωτερικός κανονισμός του εργαστηρίου καθορίζεται σύμφωνα με 
τα όσα ορίζονται στα επόμενα άρθρα. 

Άρθρο 3 

Αποστολή. 

Το Εργαστήριο έχει ως αποστολή: 

1. Την κάλυψη των διδακτικών αναγκών, σε προπτυχιακό και μετα¬ 
πτυχιακό επίπεδο, του τμήματος Νομικής καθώς και άλλων Τμημάτων 
του Δημοκριτείου Πανεπιστημίου Θράκης σε θέματα που άπτονται των 
γνωστικών αντικειμένων του εργαστηρίου. 

2. Τη διεξαγωγή βασικής και εφαρμοσμένης έρευνας σε θέματα συ¬ 
ναφή με το γνωστικό αντικείμενο. 

3. Την υποστήριξη ερευνητικών δραστηριοτήτων των άλλων εργα¬ 
στηρίων του Ιδρύματος καθώς και την επιδίωξη συνεργασίας στον το¬ 
μέα της έρευνας και την ανταλλαγή εμπειριών με μέλη ΔΕΠ άλλων 
συγγενών τμημάτων του Δημοκριτείου Πανεπιστημίου Θράκης των 
Α.Ε.Ι. της χώρας καθώς και Πανεπιστημιακών Ιδρυμάτων της αλλο¬ 
δαπής. 

4. Τη συνεργασία στον τομέα της έρευνας με εργαστήρια άλλων Δη¬ 


μοσίων Φορέων, Οργανισμών, Ινστιτούτων και ιδιωτικών επιχειρή¬ 
σεων, με σκοπό να συμβάλει στην επίλυση προβλημάτων βελτίωσης της 
παραγωγικότητας και άσκησης αποτελεσματικής διοίκησης. 

5. Την παροχή υπηρεσιών κατά τα προβ. επόμενα στο Π.Δ. 159/ 
1984 (Α’ 53). 

6. Την οργάνωση σεμιναρίων, συμποσίων, συνεδρίων, διαλέξεων και 
τη μετάκληση διεθνών αναγνωρισμένων προσωπικοτήτων και επιστη¬ 
μόνων για την επιστημονική πρόοδο και καθιέρωση του εργαστη¬ 
ρίου. 

Άρθρο 4 
Προσωπικό. 

Το προσωπικό του εργαστηρίου απαρτίζεται από μέλη ΔΕΠ του Τμή¬ 
ματος Νομικής που το γνωστικό τους αντικείμενο εμπίπτει στα ερευνη¬ 
τικά ενδιαφέροντα του εργαστηρίου, όπως αυτά ορίζονται στο άρθρο 1 
του παρόντος Προεδρικού Διατάγματος, καθώς και τα μέλη ΕΔΤΠ και 
το λοιπό επιστημονικό προσωπικό που τοποθετείται στο εργαστήριο. 

Άρθρο 5 

Διοίκηση - Αρμοδιότητες. 

<■* -ν 

1. Το εργαστήριο διευθύνεται από μέλος του Διδακτικού Ερευνητικού 
Προσωπικού (ΔΕΠ), που ανήκει κατά προτεραιότητα στις βαθμίδες του 
Καθηγητή ή του Αναπληρωτή Καθηγητή, σύμφωνα με τις διατάξεις 
του άρθρου 7 του Ν. 1266/1982, και εκλέγεται με τη διαδικασία που 
ορίζει το Π.Δ. 46/1989 (Α’ 21). 

2. Ο διευθυντής ασκεί τις αρμοδιότητες που ορίζει το άρθρο 7 του Ν. 
1268/1982 και επιπλέον: 

-Καταρτίζει και εισηγείται στη Γενική Συνέλευση του Τμήματος το 
πρόγραμμα λειτουργίας του εργαστηρίου. 

-Συντονίζει το διδακτικό (προπτυχιακό - μεταπτυχιακό) και το ερευ¬ 
νητικό έργο του Εργαστηρίου. 

-Μεριμνά _για την τήρηση του προγράμματος λειτουργίας του εργα^ 
στηρίου. 

-Μεριμνά για την οικονομική διαχείριση των εσόδων του εργαστη¬ 
ρίου. 

-Μεριμνά για την κατανομή των χώρων του εργαστηρίου. 

-Μεριμνά για τη στελέχωση του εργαστηρίου με το (αναγκαίο προ¬ 
σωπικό. 

-Υπογράφει κάθε έγγραφο του εργαστηρίου. 

Άρθρο 6 
Χώρος. 

Χώρος του εργαστηρίου είναι οι χώροι που παραχωρούνται σ’ αυτό, 
για τη διεξαγωγή του έργου του και ειδικότερα οι χώροι των ειδικών 
εγκαταστάσεων με τα όργανα και το λοιπό τεχνικό εξοπλισμό για τη 
διενέργεια των ερευνητικών προγραμμάτων και των εργαστηριακών 
ασκήσεων. 

Άρθρο 7 
Λειτουργία. 

α) Ο διευθυντής του εργαστηρίου έχει την ευθύνη της καθημερινής 
λειτουργίας του εργαστηρίου και την παρακολούθηση και επίβλεψη τού 
προσωπικού. 

Ο διευθυντής ενημερώνεται πριν τη διεξαγωγή κάθε εργασίας που γί¬ 
νεται στο εργαστήριο στα πλαίσια ερευνητικού προγράμματος ή άλλου 
έργου που έχει αποφασιστεί από το Τμήμα Νομικής και καθορίζει, μέσα 
στα πλαίσια της αποστολής του εργαστηρίου, την προτεραιότητα στη 
χρησιμοποίηση οργάνων ή χώρων του σε περίπτωση που δεν υπάρχει 
σχετική απόφαση. 

β) Με εισήγηση του διευθυντή στα αρμόδια όργανα του Ιδρύματος εί¬ 
ναι δυνατή η πρόσληψη επιστημόνων σε τομείς σχετικούς με τις διδακτι¬ 
κές και ερευνητικές δραστηριότητες του εργαστηρίου, καθώς και άλλων 
επιστημόνων για τη διδασκαλία, έρευνα ή οργάνωση του εργαστηρίου, 
σύμφωνα με τις διατάξεις της κείμενης νομοθεσίας. 

γ) Σε μέλος ΕΔΤΠ μπορεί να ανατίθεται η διοικητική και γραμμα¬ 
τειακή υποστήριξη του εργαστηρίου. 

Άρθρο 8 
Πόροι. 

Πόροι του εργαστηρίου είναι: 

α) Οι πιστώσεις που προέρχονται είτε από τις δημόσιες επενδύσεις, 
είτε από τον τακτικό προϋπολογισμό και οι πόροι που προέρχονται από 
την ιδιαίτερη περιουσία του Ιδρύματος και χορηγούνται από το Τμήμα, 
σύμφωνα με τη διαδικασία της παρ. 2 του άρθρου 8 του Ν. 1268/82. 

β) Οι κληρονομιές, τα κληροδοτήματα, δωρεές και κάθε άλλη οικο¬ 
νομική ενίσχυση που προέρχεται από ημεδαπά ή αλλοδαπά φυσικά νο¬ 
μικά πρόσωπα προς το Δημοκρίτειο Πανεπιστήμιο Θράκης για τους 
σκοπούς του εργαστηρίου εφόσον δεν τίθενται όροι που αντιβαίνουν με το 
σκοπό του εργαστηρίου και του Δημοκρίτειου Πανεπιστημίου Θράκης. 

γ) Τα έσοδα από την παροχή υπηρεσιών, σύμφωνα με την παράγρ. 3 
του άρθρου 3 του Π.Δ. 159/1984 (Α' 53). 

δ) Η χρηματοδότηση είναι δυνατή και από εξωτερικές πηγές. 

Οι πηγές αυτές μπορεί να είναι: ι) ετήσια επιχορήγηση από τον τα¬ 
κτικό προϋπολογισμό του Υπουργείου Εθνικής Παιδείας και Θρησκευ¬ 
μάτων, ιι) κονδύλια από τον Προϋπολογισμό Δημοσίων Επενδύσεων 
που διατίθενται μέσω τού Εθνικού Προγράμματος Ερευνών και Τεχνο¬ 
λογίας, ιιι) κονδύλια για την εκτέλερη ερευνητικού έργου από διάφορα 
άλλα Υπουργεία. 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 8 Ιουνίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ (ΚΕΛΛΥ) ΜΠΟΥΡΔΑΡΑ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 225 (4) 

Καθορισμός κατευθύνσεων του ενιαίου πτυχίου που χορηγεί το Τμήμα 

Μουσικών Σπουδών της Σχολής Καλών Τεχνών του Πανεπιστημίου 

Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 50 παράγραφος 2 και του άρθρου 6 παράγραφος 2 
του Ν. 1268/1982 «για τη δομή και λειτουργία των Ανωτάτων Εκ¬ 
παιδευτικών Ιδρυμάτων» (Α' 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 2 του Ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 173), και 

β) Της απόφασης Η/2871/1990 «ανάθεση αρμοδιοτήτων στους 
Υφυπουργούς Εθνικής Παιδείας και Θρησκευμάτων Βασίλειο Μπεκίρη 
και Καλλιόπη (Κέλλυ) Μπουρδάρα» (Β' 296). 

2. Τη γνώμη της Γενικής Συνέλευσης του Τμήματος Μουσικών 
Σπουδών της Σχολής Καλών Τεχνών του Πανεπιστημίου Θεσσαλονί¬ 
κης (συνεδρίαση 24η/31.10.1986). 

3. Τη γνώμη του Συμβουλίου Ανωτάτης Παιδείας (συνεδρίαση 14/ 
6,7,8.2.1989). 

4. Τη 206/1990 γνωμοδότηση του Συμβουλίου της Επικράτειας, 
με πρόταση της Υφυπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο. 

1. Το ενιαίο πτυχίο που χορηγεί το Τμήμα Μουσικών Σπουδών της 
Σχολής Καλών Τεχνών του Πανεπιστημίου Θεσσαλονίκης, διαχωρίζε¬ 
ται στις ακόλουθες δύο επιμέρους κατευθύνσεις: 

α) Μουσικολογίας 

β) Μουσικοπαιδαγωγικής 

2. Με απόφαση της Γενικής Συνέλευσης του τμήματος ορίζονται οι 
προϋποθέσεις και κάθε άλλη σχετική λεπτομέρεια για την έναρξη λει¬ 
τουργίας των προτεινομένων κατευθύνσεων. 


Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 8 Ιουνίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ (ΚΕΛΛΥ) ΜΠΟΥΡΔΑΡΑ 
-♦- 

ΑΠΟΦΑΣΕΙ Σ 

(5) 

Έγκριση ίδρυσης και λειτουργίας στην Ελλάδα καταστήματος της Τρά¬ 
πεζας Κύπρου Εΐ8. 

(Συνεδρίαση 448/7.5.90, θέμα 7) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Έχοντας υπόψη: 

α) Τις διατάξεις του Α.Ν. 1665/51 «περί λειτουργίας και ελέγχου 
Τραπεζών». 

β) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

γ) Την απόφαση ΝΕ 4/6/2.11.73 «περί καθορισμού όρων και προϋ¬ 
ποθέσεων δια την παροχήν εγκρίσεως δια την ίδρυσιν εν Ελλάδι κατα¬ 
στημάτων ξένων Τραπεζών», όπως ισχύει, καθώς και την απόφαση ΝΕ . 
301/3/12.2.81 «περί υποχρεώσεως εισαγωγής κεφαλαίου υπό των 
ξένων τραπεζών δια τα εν Ελλάδι λειτουργούντα ϋποκαταστήματα και 
θυρίδας συναλλαγών των». 

δ) Την ΠΔ/ΤΕ 892/2.12.86 «καθορισμός ελάχιστου μετοχικού κε¬ 
φαλαίου Τραπεζών». 

ε) Την ΠΔ/ΤΕ 1379/24,10.88 «προϋποθέσεις παροχής άδειας για 
ίδρυση πιστωτικού ιδρύματος στην Ελλάδα». 

στ) Την από 16.3.1990 σχετική αίτηση της εις Κύπρον εδρευούσης 
Τράπεζας Κύπρου Εκΐ, με την οποία ζητεί την άδεια ίδρυσης καταστή¬ 
ματος της στην Ελλάδα, αποφάσισε τα εξής: 

I. Παρέχει την έγκριση ίδρυσης και λειτουργίας υποκαταστήματος 
στην Αθήνα της κυπριακής τράπεζας «ΤΡΑΠΕΖΑ ΚΥΠΡΟΥ ΕΤϋ», με 
έδρα τη Λευκωσία, υπό τους εξής όρους: 

1. Η «ΤΡΑΠΕΖΑ ΚΥΠΡΟΥ ΕΤϋ» έχει την υποχρέωση, πριν από 
την έναρξη λειτουργίας του Υποκαταστήματος, να εισάγει στην Ελλάδα 
και δραχμοποιήσει ποσό συναλλάγματος ισότιμο προς το απαιτούμενο 
για την ίδρυση ελληνικών τραπεζών ελάχιστο ποσό μετοχικού κεφα¬ 
λαίου (σήμερα δρχ. 2.000 εκατ.) συμμορφούμενη και ως προς τις λοι¬ 
πές υποχρεώσεις της, με τις διατάξεις της προαναφερθεϊσας απόφασης 
ΝΕ 301/3/12.2.81. 

2. Η λειτουργία του Υποκαταστήματος θα διέπεται από τις διατάξεις 
της Ελληνικής νομοθεσίας και των εκάστοτε αποφάσεων των Νομισμα¬ 
τικών Αρχών. 

3. Η ίδρυση και λειτουργία του ανωτέρω υποκαταστήματος θα πρέ¬ 
πει να πραγματοποιηθεί το αργότερο μέχρι την 30ή Ιουνίου 1991. Στην 
αντίθετη περίπτωση η παρεχόμενη με την παρούσα απόφαση έγκριση 
παύει να ισχύει. 

4. Η «ΤΡΑΠΕΖΑ ΚΥΠΡΟΥ ΕΤϋ» υποχρεούται εντός δεκαπέντε 
(15) ημερών από την έναρξη λειτουργίας του εν λόγω υποκαταστήμα¬ 
τος να την αναγγείλει στην Τράπεζα της Ελλάδος (Διευθύνσεις: Νομι¬ 
σματικής Πολιτικής και Τραπεζικών Εργασιών, Γενικής Επιθεώρησης 
Τραπεζών και Ελέγχου για την Εφαρμογή Συναλλαγματικών Κανό- 

* νων) προσδιορίζοντας την ακριβή διεύθυνση του τόπου εγκατάστασής 
του. 

Ειδικότερα μέχρι την κατά νόμο σύσταση του νομικού προσώπου της 
Τράπεζας θα έχουν γνωστοποιηθεί στην Τράπεζα της Ελλάδος τα ονό¬ 
ματα των δύο υπευθύνων ατόμων κατά τα προβλεπόμενα στην παρ. 2δ 
της ΠΔ/ΤΕ 1379/88, όπως ισχύει, και θα έχει παρασχεθεί από τη Γε¬ 
νική Επιθεώρηση Τραπεζών η σύμφωνη περί αυτών γνώμη της. 

II. Υπό την προϋπόθεση της τήρησης της υπό της κείμενης νομοθε¬ 
σίας και των αποφάσεων των Νομισματικών Αρχών προβλεπόμενης 
διαδικασίας, παρέχει την έγκριση και τη σύμφωνη γνώμη της, όπου 
κατά νόμο απαιτείται αυτή, για τη χορήγηση, στο ιδρυόμενο υποκατά¬ 
στημα της «ΤΡΑΠΕΖΑΣ ΚΥΠΡΟΥ ΕΤϋ», άδειας: 


752 _ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) _ 

ΔΙΟΡΘΩΣΕΙΣ ΣΦΑΛΜΑΤΩΝ 


1. Να δέχεται καταθέσεις σε συνάλλαγμα, σύμφωνα με τις διατάξεις 

του ΝΕ 2687/53, όπως ισχύει σήμερα. 1 

2. Να δέχεται καταθέσεις σε κοινό λογαριασμό (ΙοίηΙ Αοοοαπί), σύμ¬ 
φωνα με τις διατάξεις του Ν. 5638/1932. 

3. Να διενεργεί πράξεις επί συναλλάγματος, σύμφωνα με τις εκά- 
στοτε ισχύουσες διατάξεις. 

Η απόφαση αυτή να δημοσιευτεί στην Εφημερίδα της Κυβερνήσεως. 

Ί 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 15 Ιουνίου 1990 
Ο Γραμματέας 
Η. ΚΐΡΙΑΚΑΝΤΩΝΑΚΗΣ 


( 6 ) 

Στο Π.Δ. 133/30.3.1990, που δημοσιεύθηκε στο ΦΕΚ 54/Α'/ 
10.4.1990, γίνονται οι εξής διορθώσεις: 

1. Στην πρώτη σειρά της παρ. 1 του προοιμίου, το εσφαλμένο «περί 
Τελωνειακού Κώδικα» γράφεται με Π κεφαλαίο «ΠερίΗ ίδια διόρ¬ 
θωση γίνεται και στην όγδοη σειρά της παρ. 2 του άρθρου 1. 

2. Στην τρίτη σειρά της παρ. 3 του προοιμίου διορθώνεται το εσφαλ¬ 
μένο «(Λ.58/8.3.1969)» και γράφεται με Ε λατινικό «(Γ.58/ 
8.3.1969)». 

3. Στην 1η σειρά της παραγρ. 8 του προοιμίου διορθώνεται η ημερο¬ 
μηνία της γνωμοδότησης από την εσφαλμένη «7/1980» στην ορθή «7/ 
1990», και 

4. Στη 2η σειρά της περ. ιβ', της παρ. 2 του άρθρου 11, διορθώνεται 
το εσφαλμένο «...επί άπλών εργασιών» στο ορθό «...επί απλών...». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



